Trelis/gawiki huggingface dataset:
William Faulkner. Scríbhneoir Meiriceánach ab ea William Cuthbert Faulkner (1897 – 1962). Do rugadh é ar an 25ú lá de mhí Mheán Fómhair i New Albany, cathair atá suite i Mississippi na Stáit Aontaithe, agus do fuair sé bás ar an 6ú lá d'Iúil i gcathair Byhalia, sa stát céanna. Cé gur chum sé cuimse saothar - úrscéalta, gearrscéalta, dánta, aistí, scripteanna scannáin agus dráma amháin ina measc - is é de bharr a chuid úrscéalta agus gearrscéalta gur bhain sé clú agus cáil dhomhanda amach dó féin mar scríbhneoir. Is iad na húrscéalta "The Sound and the Fury" (1929), "A I Lay Dying" (1930), "Light in August" (1932), "Absalom, Absalom!" (1936) agus an gearrscéal "A Rose for Emily" (1930) cúpla ceann desna saotharaibh is iomráití a scríobh sé. Bronnadh Duais Nobel na Litríochta air sa bhliain 1949.
Liosta de na Iomaitheoirí The Voice of Ireland (sraith 1). Is liosta é seo de na hiomaitheoirí sraith 1 ar an gcomórtas teilifíse réaltachta, The Voice of Ireland.
Foireann Bressie.
Pat Byrne.
Is as An Bhuiríos, Contae Cheatharlach é Pat Byrne. Bhuaigh Pat an tsraith.
Conor Quinn.
Is as Contae na hIarmhí é Conor Quinn.
Kiera Byrne.
Is as Guaire, Contae Loch Garman í Kiera Byrne.
Gari Deegan.
Is as Bun na Raite, Contae an Chláir é Gari Deegan.
Jessica Pritzel.
Is as Stigh Lorgan, Baile Átha Cliath í Jessica Pritzel.
Gavin Kenny.
Is as Nás na Ríogh, Contae Chill Dara é Gavin Kenny.
Pär Lagerkvist. Scríbhneoir, file agus drámadóir Sualannach ab ea Pär Fabian Lagerkvist (1891 – 1974). Do rugadh é ar an 23ú lá de Bhealtaine i gcathair Växjö na Sualainne agus do fuair sé bás ar an 11ú lá d'Iúil i Lidingö, gar do Stócólm na Sualainne. Bronnadh Duais Nobel na Litríochta air sa bhliain 1951. Is é an cnuasach filíochta "Ångest" (1916) an saothar is iomráití dá chuid.
Liosta de na Iomaitheoirí The Voice of Ireland (sraith 2). Is liosta é seo de na hiomaitheoirí sraith 2 ar an gcomórtas teilifíse réaltachta, The Voice of Ireland.
Liosta de na Iomaitheoirí The Voice of Ireland (sraith 3). Is liosta é seo de na hiomaitheoirí sraith 3 ar an gcomórtas teilifíse réaltachta, The Voice of Ireland.
Liosta de na Iomaitheoirí The Voice of Ireland (sraith 4). Is liosta é seo de na hiomaitheoirí sraith 4 ar an gcomórtas teilifíse réaltachta, The Voice of Ireland.
Juan Ramón Jiménez. File agus scríbhneoir Spáinneach ab ea Juan Ramón Jiménez Mantecón (23 Nollaig 1881 – 29 Bealtaine 1958). Do rugadh é ar an 23ú lá de mhí na Nollag i gcathair Moguer na Spáinne agus do fuair sé bás ar an 29ú lá de Bhealtaine i San Juan, príomhchathair Phórtó Ríce. Do bhí sé ar deoraíocht ón bhliain 1936 amach, bliain a d'fhágadar eisean agus a bhean chéile a dtír dhúchais toisc gur sheasadar in aghaidh réimis den Ginearál Franco. 
Is é "Platero y yo" (Gaeilge: 'Mise agus Platero'), scéal fileata a foilsíodh sa bhliain 1917, an saothar is iomráití dá chuid. Bronnadh Duais Nobel na Litríochta air sa bhliain 1956.
Salvatore Quasimodo. File Iodálach ab ea Salvatore Quasimodo (20 Lúnasa 1901 – 14 Meitheamh 1968). Do rugadh é ar an 20ú lá de Lúnasa i Modica, cathair atá suite sa tSicil, agus do fuair sé bás ar an 14ú lá de Mheitheamh i Napoli na hIodáile. File de dream "ermetismo" (Gaeilge: 'heirméiteachas') a bhí ann agus do bhí sé ina aistritheoir leis. Do chuir sé Iodáilis ar dhrámaí de chuid Shakespeare agus Molière, ach ba í filíocht na Sean-Ghréagaigh go hairithe a aistrigh sé. Bronnadh Duais Nobel na Litríochta air sa bhliain 1959.
Buachaill bó. Is fear a bhíonn ba á mbuachailleacht aige buachaill bó. Is de bhunús na Spáinne an cineál oibre seo, a d'éirigh coitianta in áiteanna i Meiriceá, theas agus thuaidh. Mar atá an bealach oibre seo os comhair na ndaoine i leabhair, scannáin srl tagann sé as an traidisiún Vaquero a d'fhás i dtuaisceart Mheicsiceo agus a d'éirigh coitianta in iarthar na Stát Aontaithe agus ar chuid de na machairí i gCeanada. 
Thosaigh daoine ag baint úsáide as an téarma "cailín bó" go déanach san 19ú haois. Fostaíodh Indiaigh i gcomhair na hoibre seo chomh maith le daoine geala, agus chuaigh a lán daoine gorma leis an mbuachailleacht i ndiaidh Chogadh Cathartha na Stát Aontaithe. 
Cleachtar an cheird in Haváí freisin. 
Bíonn buachaillí páirteach sna "rodeos" go minic.
Saint-John Perse. File agus taidhleoir Francach ab ea Marie-René Auguste Alexis Leger (1887 - 1975), nó Saint-John Perse mar is fearr aithne air. Do rugadh é ar an 31ú de Bhealtaine i bPointe-à-Pitre, baile atá suite i n"département" Ghuadalúip sa Mhuir Chairib, agus do fuair sé bás ar an 20ú lá de mhí Mheán Fómhair in Hyères na Fraince. Moladh Duais Nobel na Litríochta dó sa bhliain 1960.
Ivo Andrić. Scríbhneoir, taidhleoir agus polaiteoir Iúgslavach ab ea Ivo Andrić (9 Deireadh Fómhair 1892 – 13 Márta 1975), nó Иво Андрић mar atá a ainm scríte in aibítir Choireallach. Do rugadh é ar an 9ú lá de Dheireadh Fómhair sa bhliain 1892 i nDolac, suite gar don chathair Travnik, agus do fuair sé bás ar an 13ú lá de Mhárta na bliana 1975 i gcathair Béalgrád na hIúgslaive. Ba é ach go hairithe fén shaol mar a bhíodh sé ina thír dhúchais agus í fé smacht na n-Otamánach a scríobhadh sé ina chuid úrscéalta agus gearrscéalta. Bronnadh Duais Nobel na Litríochta air sa bhliain 1961.
Giorgos Seferis. Ba é Giorgos Seferis (; ) ainm cleite a bhíodh ag an bhfile Gréagach Geōrgios Seferiádēs ("Γιώργιος Σεφεριάδης"), a mhair idir 1900 agus 1971. 
Rugadh é in Urla ("Βουρλά") san Impireacht Otamánach, baile atá suite sa Tuirc sa lá atá inniu ann, ar an 13ú lá de Mhárta - nó an 29ú lá d'Fheabhra de réir an fhéilire Iúil, féilire a raibh fós in úsáid sa Ghréig ag an am san - agus fuair sé bás ar an 20ú lá de Mheán Fómhair in Aithin ("Αθήνα") na Gréige.
Duine desna filí Gréagacha is tábhachtaí den 20ú haois ba ea Seferis. Bronnadh Duais Nobel na Litríochta air sa bhliain 1963. Ní raibh ach file amháin ann áfach, bhí sé ina thaidhleoir leis agus ba eisean ambasadóir na Gréige chun na Ríochta Aontaithe idir 1957 agus 1962.
Nelly Sachs. Scríbhneoir, drámadóir agus file Gearmánach-Sualannach ab ea Nelly Sachs (1891 - 1970), nó Leonie Sachs de réir a hainm breithe. Do rugadh í ar an 10ú lá de mhí na Nollag i mBeirlín na Gearmáine agus do fuair sí bás ar an 12ú lá de Bhealtaine i Stócólm na Sualainne. 
Do bhí an-tionchar ag an Dara Cogadh Domhanda ar shaothair Sachs. Giúdach ab ea í agus do chaith sí dul ar deoraíocht lena máthair sa bhliain 1940 mar gheall ar san. Is é "Eli: Ein Mysterienspiel vom Leiden Israels" (1950) an dráma is iomráití dá cuid. Do moladh Duais Nobel na Litríochta di, agus don scríbhneoir Eabhrach Shmuel Yosef Agnon (Eabhrais: ‏שמואל יוסף עגנון), sa bhliain 1966.
Janet Devlin. Is ceoltóir í Janet Maureen Aoife Ní Devlin. Rugadh í i nGoirtín, Contae Thír Eoghain í ar 12 Samhain 1994. Tháinig sí sa chúigiú háit ar "The X Factor" sraith 8 sa bhliain 2011. Is Gaeilgeoir í. 
Tionchair.
Is iad na Red Hot Chili Peppers an banna is fearr léi.
Yasunari Kawabata. Úrscéalaí agus gearrscéalaí Seapánach ab ea Yasunari Kawabata (Seapáinis: 川端 康成/"Kawabata Yasunari"). Rugadh é ar an 14 Meitheamh 1899 in Ósaca (Seapáinis: 大阪/"Ōsaka") na Seapáine. Fuair sé bás ar an 16 Aibreán 1972 i Zushi (Seapáinis: 逗子市/"Zushi-shi") na Seapáine, cathair atá suite sa mhaoracht Chanagamha (Seapáinis: 神奈川県/"Kanagawa-ken"). 
Saothar.
Meastar gurbh é Kawabata duine desna scríbhneoirí Seapánacha is tábhachtaí den 20ú haois. Ba iad an áille, an t-uaigneas agus an bás a phríomhthéamaí. Rinne sé cur síos liriciúil ar chúrsaí grá ag an am céanna. 
Cé gur scríobh sé cuimse gearrscéalta, is dóigh gurb iad 
na sárshaothair is iomráití dá chuid.
Bás agus tionchar.
Chuir Kawabata lámh ina bhás féin is cosúil ar 16 Aibreán 1972 (ionanálú gáis), in aois 72 dó.
Moladh Duais Nobel na Litríochta dó sa bhliain 1968, an chéad údar Seapánach a bhuaigh Duais Nobel na Litríochta. Sa Léacht Nobel uaidh, thug sé faoin bhfolús a mhíniú do lucht an Iarthair mar go raibh daoine á rá ag an am go raibh saothar Kawabata lán d’fholús.
Pablo Neruda. Scríbhneoir agus file Sileach ab ea Ricardo Eliécer Neftalí Reyes Basoalto (1904 - 1973), nó Pablo Neruda mar is fearr aithne air. Rugadh é ar an 12 Iúil 1904 i gcathair Parral na Sile agus fuair sé bás ar an 23 Meán Fómhair 1973 i gcathair Santiago na Sile, faoi chúinsí amhrasacha.
Meastar gurb eisean duine desna filibh Sileacha is tábhachtaí, ar aon chéim le Gabriela Mistral, Pablo de Rokha agus Vicente Huidobro. De réir an scríbhneoir Gabriel García Márquez áfach, ba é Neruda "an file ba mhó den 20ú haois a scríobh in aon teanga." 
Bronnadh Duais Nobel na Litríochta ar Neruda sa bhliain 1971.
Chomh maith leis an bhfilíocht, bhí Neruda ina thaidhleoir - do chaith sé tréimhse mar ambasadóir na Sile chun na Fraince - agus ina pholaiteoir, ar an eite chlé. 
Bás agus conspóid.
D'éirigh an t-arm faoin ginearál Augusto Pinochet amach i gcoinne Allende ar 11 Meán Fómhair 1973. Ghlac Pinochet seilbh ar rialtas na Sile agus cailleadh Neruda cúpla lá níos déanaí.
Rinne na húdaráis an corp a dhí-adhlacadh i 2013. Tá an mhistéir gan fuascailt go fóill.
Patrick White. Scríbhneoir Astrálach a rugadh i Sasana ab ea Patrick Victor Martindale White (1912 - 1990). Do rugadh é ar an 28ú lá de Bhealtaine i gceantar Knightsbridge Londan Shasana agus do fuair sé bás ar an 30ú lá de Mheán Fómhair i Sydney na hAstráile. Bronnadh Duais Nobel na Litríochta air sa bhliain 1973, an chéad Astrálach riamh.
Shenzhen. Cathair i ndeisceart chúige Guangdong i nDaonphoblacht na Síne is ea Shenzhen (Sínis : 深圳 Cantainéis: sāmjan; Hanyu pinyin "Shēnzhèn"). Tá Shenzhen suite ar an gcósta go díreach lastuaidh de Hong Cong. Tá sé ar cheann de na calafoirt coimeádán is gnóthaí ar domhan. Is é an príomhionad airgeadais i ndeisceart na Síne é. Bhí 10,630,000 duine ina gcónaí ann sa bhliain 2013. 
Is é an bhrí atá le hainm na cathrach ná "claiseanna doimhne", tagairt do na srutha agus claiseanna a bhíodh líonmhar sular cuireadh tús leis an fhorbairt uirbeach ann sa cheathrú deireanach den 20ú haois. 
I mí na Bealtaine, 1980, chuir rialtas Dhaonphoblacht na Síne Crios Eacnamaíoch Speisialta ar bun sa cheantar ina bhfuil Shenzhen anois, an chéad cheantar den chineál sin sa tír, rogha loighciúil mar tá Shenzhen suite chomh cóngarach do Hong Cong, príomhchalafort an réigiúin a bhí ina choilíneacht Bhriotanach ag an am. Ní raibh ach 30,000 duine ina gcónaí i Shenzhen ag an am.
Contae Albert, New Brunswick. Is contae in oirdheisceart New Brunswick, Ceanada, é Albert. Sa bhliain 2011 bhí cónaí ar 28,846 duine i gContae Albert, suas ó 27,562 duine i 2006. 
Teangacha.
Sa bhliain 2011 ba í Béarla an mháthairtheanga is comónta i gContae Albert agus í mar mháthairtheanga ag 26,135 (90.6%) duine, bhí Fraincis an dara teanga is comónta agus is í an mháthairtheanga do 1,845 (6.4%) duine sa chontae. Ba í an Ghearmáinis an teanga neamhoifigiúil is comónta agus í mar mháthairtheanga do 70 (0.24%) duine.
Contae Carleton, New Brunswick. Is contae in iarthar New Brunswick é Carleton. Sa bhliain 2011 bhí cónaí ar 27,019 duine i gcontae Carleton suas ó 26,632 duine i 2006. 
Teangacha.
Sa bhliain 2011 ba í Béarla an teanga is comónta agus í an mháthairtheanga do 25,420(94.1%) duine i gcontae Carleton, bhí Fraincis an dara teanga is comónta agus í an mháthairtheanga do 445(1.6%) duine sa chontae. Bhí Gearmáinis an teanga neamh oifigiúil is comónta agus í an mháthairtheanga do 165(0.6%) duine i chontae Carleton.
Contae Charlotte, New Brunswick. Is contae i iar dheisceart New Brunswick é Charlotte. I 2011 bhí cónaí ar 26,549 duine sa chontae síos ó 26,898 duine i 2006.
Teangacha.
Sa bhliain 2011 bhí Béarla an teanga is comónta i contae Charlotte agus í an mháthairtheanga do 25,015 (94.2%) duine sa gcontae, bhí Fraincis an dara teanga is comónta agus í an mháthairtheanga do 610 (2.3%) duine sa chontae. Bhí Rómáinis an teanga neamhoifigiúil is comónta agus í mar mháthairtheanga ag 155 (0.6%) duine.
Contae Gloucester, New Brunswick. Is contae i oir thuaisceart New Brunswick é Gloucester. I 2011 bhí cónaí ar 77,792 duine sa chontae síos ó 78,948 duine i 2006.
Teangacha.
Sa bhliain 2011 ba í an Fraincis an teanga is comónta i gcontae Gloucester agus í an mháthairtheanga do 64,270(83.9%) duine sa chontae, Ba é an Béarla an dara teanga is comónta agus í an mháthairtheanga do 11,105(14.5%) duine. Ba í an Ghearmáinis an teanga neamhoifigiúil is comónta agus í an mháthairtheanga do 50(0.065%) duine.
Contae Kent, New Brunswick. Is contae i oirthear New Brunswick é Kent. I 2011 bhí cónaí ar 30,833 duine sa chontae síos ó 31,449 duine i 2006.
Teangacha.
Sa bhliain 2011 ba í an Fhraincis an teanga is comónta i gcontae Kent agus í an mháthairtheanga do 6,990 (23%) duine sa chontae. Bhí Mi'kmaq (teanga bundúchasach) mar an teanga neamh oifigiúil is comónta agus í an mháthairtheanga do 1,285 (4.2%) duine.
Cluichí Oilimpeacha an tSamhraidh 1908. An Cluichí Oilimpeacha an tSamhraidh 1908, go hoifigiúil na cluichí ar An Ceathrú Oilimpiad, a bhí ar siúl i gcathair na Londain ó 27 Aibreán go dtí 31 Deireadh Fómhair 1908.
Domhan an Dúlra. Clár faisnéise Gaeilge atá á chraoladh ar TG4 ar aghaidh é Domhan an Dúlra.
Contae Kings, New Brunswick. Is contae i ndeisceart New Brunswick é Kings. I 2011 bhí cónaí ar 69,665 duine sa chontae, suas ó 65,824 duine i 2006. Is é Hampton príomhbhaile an chontae, ach is é Quispamsis an baile is mó agus 17,800 duine ina gcónaí ann. Tá an déiríocht tábhachtach i ngeilleagar an chontae.
Teangacha.
Sa bhliain 2011 ba í Béarla an teanga is comónta i gcontae Kings agus í an mháthairtheanga do 65,155 (93.5%) duine sa chontae, bhí Fraincis an dara teanga is comónta agus í an mháthairtheanga do 2,305 (3.3%) duine i gcontae Kings. Bhí Cóiréis an teanga neamhoifigiúil is comónta agus í an mháthairtheanga do 365 (0.5%) duine.
Contae Madawaska, New Brunswick. Is contae in iarthuaisceart New Brunswick, Ceanada, é Madawaska. Is é Edmundston príomhbhaile an chontae. I 2011 bhí cónaí ar 33,422 duine i gContae Madawaska, síos ó 34,071 duine i 2006. An fhoraoiseacht an earnáil is tábhachtaí i ngeilleagar an chontae.
Teangacha.
Sa bhliain 2011 ba í Fraincis an teanga ba chomónta i gContae Madawaska agus í an mháthairtheanga do 30,500 (91.3%) duine sa chontae, ba í Béarla an dara teanga is comónta agus is í an mháthairtheanga do 1,530 (4.6%) duine. Bhí Araibis mar an teanga neamhoifigiúil ba chomónta agus í an mháthairtheanga do 30 (0.09%) duine sa chontae.
Contae Northumberland, New Brunswick. Is contae in oirthuaisceart New Brunswick é Northumberland. Is í an contae leis an achar is mó i New Brunswick. I 2011 bhí cónaí ar 48,355 duine i gcontae Northumberland síos ó 49,714 duine i 2006. 
Teangacha.
Sa bhliain 2011 ba í Béarla an teanga is comónta i gcontae Northumberland agus í an mháthairtheanga do 33,750(69.8%) duine sa chontae, bhí Fraincis an dara teanga is comónta agus í an mháthairtheanga do 12,155(25.1%) duine. Bhí Mi'kmaq (teanga bundúchasach) an teanga neamhoifigiúil is comónta agus í an mháthairtheanga do 740 (1.5%) duine.
Contae Queens, New Brunswick. Is contae i ndeisceart New Brunswick é Queens. I 2011 bhí cónaí ar 11,086 duine sa chontae síos ó 11,708 duine i 2006. 
Teangacha.
Sa bhliain 2011 ba í Béarla an teanga is comónta i gcontae Queens agus í an mháthairtheanga do 10,195(92%) duine, bhí Fraincis an dara teanga is comónta agus í an mháthairtheanga do 500 (4.5%) duine. Ba í an Ghearmáinis an teanga neamhoifigiúil is comónta agus í an mháthairtheanga do 70(0.6%) duine.
Dioscliosta The Voice of Ireland. Is éard atá i ndioscliosta an comórtas amhránaíochta teilifíse Éireannach The Voice of Ireland ná cúig albaim stiúideo, ceithre seinn leabhraithe, naoi singil is fiche.
Contae Restigouche, New Brunswick. Is contae i dtuaisceart New Brunswick é Restigouche. I 2011 bhí cónaí ar 32,594 duine sa chontae síos ó 33,834 duine i 2006. 
Teangacha.
Sa bhliain 2011 ba í an Fhraincis an teanga ba comónta i gcontae Restigouche agus í an mháthairtheanga do 20,150(63.7%) duine sa chontae, ba í Béarla an dara teanga is comónta agus í an mháthairtheanga do 10,690(33.8%) duine. Ba í Araibis an teanga neamh oifigiúil is comónta agus í an mháthairtheanga do 30(0.09%) duine.
Eyvind Johnson. Scríbhneoir agus aistritheoir Sualannach ab ea Eyvind Johnson (1900 - 1976), nó Olof Edvin Verner Jonsson mar atá a ainm scríofa ar a theastas breithe. Rugadh é ar an 29 Iúil 1900 i Svartbjörnsbyn, gar do Bhoden sa tSualainn. Fuair sé bás ar an 25 Lúnasa 1976 i Stócólm sa tír chéanna. 
Bronnadh Duais Nobel sa Litríocht air sa bhliain 1974, chomh maith leis an scríbhneoir Harry Martinson. Ábhar conspóide ab ea go bhfuair na fir sin an duais, toisc go raibh siad ina mbaill d'Acadamh na Sualainne, an t-acadamh céanna a bhronnann an gradam, agus Vladimir Nabokov, Saul Bellow, Graham Greene agus Jorge Luis Borges ina n-iarrthóirí don duais an bhliain sin.
Scríbhneoir prólatáireach ab ea Johnson. Bhí sé ina cheannródaí don nua-aoiseachas ina chuid scríbhinní. Tháinig an chéad saothar óna pheann i gcló sa bhliain 1924, agus rinne sé a bhriseadh mór leis an tsraith úrscéalta dírbheathaisnéiseacha úd "Romanen om Olof" ("An tÚrscéal faoi Olof") sna tríochaidí: "Nu var det 1914" ("An bliain 1914 a bhí ann anois", 1934), "Här har du ditt liv" ("Seo duit do bheatha féin", 1935), "Se dig inte om" ("Ná caith súil i do thimpeall", 1936) agus "Slutspel i ungdomen" ("Cluiche deiridh na hóige", 1937).
Harry Martinson. Scríbhneoir agus file Sualannach ab ea Harry Martinson (6 Meitheamh1904 – 11 Feabhra 1978). Rugadh é ar an 6ú lá de Bhealtaine i mBlekinge na Sualainne agus fuair sé bás ar an 11ú lá d'Fheabhra i Stócólm na Sualainne.
Bronnadh Duais Nobel sa Litríocht air agus ar an scríbhneoir Eyvind Johnson araon sa bhliain 1974. Ábhar conspóide ab ea an bronnadh sin, toisc go raibh Martinson agus Johnson ina mbaill den Acadamh Sualannach, an t-acadamh a bhronnann na duaiseanna seo, agus toisc go raibh Saul Bellow, Graham Greene, Vladimir Nabokov agus Jorge Luis Borges ina n-iarrthóirí don duais an bhliain sin.
Saol.
Ní raibh Harry ach ina bhrín óg nuair a chaill sé a thuismitheoirí. Ar dtús fuair a athair Martin Olofsson bás le heitinn, agus maidir lena mháthair chuaigh sise ar imirce go dtí na Stáit Aontaithe, Stát Oregon, an bhliain a bhí chugainn. Chuir sí fúithi i bPortland; fágadh Harry ar an bparóiste agus rinneadh mac altrama de. Fuair sé scolaíocht sé bliana i scoil náisiúnta ("folkskola") agus chaith sé seal i ndilleachtlann in Göteborg agus i scoil mhairneálachais do bhuachaillí óga, "Skeppsgossekåren", in Karlskrona. I ndiaidh bhlianta na scoile chuaigh sé ag obair i monarcha i Jonsered. Nuair a shlánaigh sé sé bliana déag, chuaigh sé sna soithí agus thug sé cuairt ar a lán áiteanna strainséartha ina mhairnéalach dó, an India agus an Bhrasaíl mar shampla. Thosaigh na scamhóga ag luí air, áfach, agus b'éigean dó ceird na mara a thréigean sa bhliain 1927. Ina fhear mara dó agus ina dhiaidh sin bhíodh sé uaireanta ag dul timpeall ar an tramp, rud a d'fhág a shliocht ar a chuid scríbhneoireachta. I dtús na dtríochaidí, d'fhoilsigh sé aiste faoin teideal "Världsnomaden" ("Fear Siúlta an Domhain"), inar chardáil sé meon agus meanma an tsiúlóra agus an tseabhac siúil. Bhí dearcadh seo an fhánaí le mothú ar a lán dár scríobh sé.
Nuair a bhí Harry ina mhairnéalach dífhostaithe agus ina bhodach bóthair, casadh an scríbhneoir mná Moa Martinson air, agus phós siad sa bhliain 1929. Ní raibh siad ag réiteach go maith le chéile an chuid ba mhó den am, ach mar sin féin thug siad inspioráid dá chéile mar scríbhneoirí. Bhí cónaí orthu i mbothán Moa i Sorunda, Nynäshamn, ach ba dhual do Harry an áit a fhágáil ó am go ham le dul ar an tramp. Sa bhliain 1939 bhí an pósadh tite as a chéile, agus sa bhliain 1941 fuair siad colscaradh.
Throid Harry Martinson ina óglach i gCogadh Geimhridh na Fionlainne. Sa bhliain 1942 phós sé arís.
Sa bhliain 1974, nuair a bronnadh Duais Nobel sa litríocht ar Mhartinson agus ar Eyvind Johnson, dúirt Karl Ragnar Gierow, drámadóir agus ball den Acadamh a bhronn an duais, gur mar scríbhneoirí lucht oibre a bhí an bheirt acu á n-onórú. Bhí meas ag na sluaite móra léitheoirí ar an gcineál saothair a bhí na duaiseoirí a scríobh, ach san am chéanna chuir a lán nuachtánaithe in iúl nach raibh siad sásta leis an dóigh a bhfuair beirt bhall den Acadamh an gradam seo óna nAcadamh féin. D'fhág an chriticeoireacht seo Martinson in ísle meanman, agus sa bhliain 1978 chuir sé lámh ina bhás féin. 
Tá Harry Martinson adhlactha i reilig Silverdal i Sollentuna.
Shark Tale. Is scannán é Shark Tale. Tháinig an scannán ar an scáileán ar an 1 Deireadh Fómhair, 2004.
Plota.
Beochan Iasc beag é Oscar a bhfuil pearsantacht mhór aige agus is siorc mór bán lách é Lenny. Síleann gach duine gur laoch é Oscar nuair a insíonn sé bréag bheag agus éiríonn sé féin agus Lenny an-mhór le chéile.
Leagan Gaeilge.
Tá leagan Gaeilge don scannán seo. Níl aon t-amhrán as Gaeilge.
Vicente Aleixandre. File Spáinneach ab ea Vicente Pío Marcelino Cirilo Aleixandre y Merlo (1898 – 1984). Rugadh é ar an 26ú d'Aibreán i gcathair Sevilla agus fuair sé bás ar an 13ú lá de mhí na Nollag i Maidrid na Spáinne. 
Bhí sé ina bhall de ' (Gaeilge: 'Glúin de 27'), gluaiseacht liteartha Spáinneach a bhí gníomhach idir 1923 agus 1927. Bronnadh ' (Gaeilge: 'Duais Náisiúnta na Filíochta') ar a chnuasach filíochta " (Gaeilge: 'An Millteanas nó an Grá') sa bhliain 1934. 
Bronnadh Duais Nobel na Litríochta air sa bhliain 1977. Ball de " (Gaeilge: 'Acadamh Ríoga Spáinneach') a bhí ann leis, ba í 'Cathaoir an O' a bhí aige idir 1950 agus 1984.
Isaac Bashevis Singer. Scríbhneoir Meiriceánach ab ea Isaac Bashevis Singer (Giúdais: יצחק באַשעװיס זינגער), a mhair idir 1902 agus 1991. Polannach ó dhúchas a bhí ann. 
Rugadh é ar an 21ú lá de Shamhain i Leoncin, sráidbhaile atá suite sa Phowiat Nowodworski in oirthear na Polainne, agus fuair sé bás ar an 24ú lá d'Iúil i Surfside, baile atá suite i bhFlorida na Stáit Aontaithe. 
Ba eisean duine desna scríbhneoirí is tábhachtaí a raibh baint acu le ghluaiseacht liteartha na Giúdaise. Ní scríobhadh agus ní fhoilsíodh sé a chuid scríbhneoireachta ach i nGiúdais amháin. Bronnadh Duais Nobel na Litríochta air sa bhliain 1978. B'shin an chead uair riamh a bronnadh an duais Nobel ar scríbhneoir Giúdaise.
Odysseus Elytis. Ba é Odysseus Elytis nó Odysseas Elytis (Gréigis: Οδυσσέας Ελύτης) an t-ainm cleite a bhí ar an bhfile Gréagach Odysseus Alepoudhéllis (Gréigis: Οδυσσέας Αλεπουδέλλης), a mhair idir 1911 agus 1996. 
Do rugadh é ar an 2ú lá de Shamhain in Heraklion (Gréigis: Ηράκλειο) sa Chréit, agus do fuair sé bás ar an 18ú lá de Mhárta in Aithin na Gréige. 
Bronnadh Duais Nobel na Litríochta air sa bhliain 1979. Is é "Το Άξιον Εστί" (Gaeilge: 'Is fiú é') ceann desna saothraibh is iomráití a chum sé.
Elias Canetti. Scríbhneoir Giúdach a rugadh sa Bhulgáir ab ea Elias Canetti (Bulgáiris: Елиас Канети; 1905 - 1994). Do rugadh é ar an 25ú lá d'Iúil i gcathair Rousse (Bulgáiris: "Русе") na Bulgáire agus do fuair sé bás ar an 14ú lá de Lúnasa i Zürich na hEilvéise. Do fuair sé saoránacht Briotanach sa bhliain 1952 ach do chaith sé an chuid is mó dá shaol san Eilvéis ón bhliain 1972 amach. 
Do chum sé drámaí, aistí - "Masse und Macht" (1960) ina measc -, aon úrscéal amháin - "Die Blendung" (1935) -, agus dírbheathaisnéis a foilsíodh i gceithre imleabhar idir 1977 agus 2003. Cé gurbh í Spáinnis Ghiúdach a theanga dhúchais agus go raibh Bulgáiris aige, do scríobhadh sé a chuid scríbhneoireachta i nGearmáinis. (Do chuir a mháthair an-bhéim ar an teanga san agus do mhúin sí dó í.) Bronnadh Duais Nobel na Litríochta air sa bhliain 1981.
William Golding. Úrscéalaí, drámadóir, file agus múinteoir Sasanach ab ea William Gerald Golding (1911 - 1993). Do rugadh é ar an 19ú lá de Mheán Fómhair i Newquay Chorn na Breataine agus do fuair sé bás ar an 19ú lá de Bhealtaine i bPerranarworthal (Coirnis: "Peran ar Wodhel") Chorn na Breataine. 
Bronnadh Duais Nobel na Litríochta air sa bhliain 1983. Is é an t-úrscéal "Lord of the Flies" (Gaeilge: 'Tiarna na gCuileanna'), úrscéal diostóipeach a foilsíodh sa bhliain 1954, an saothar is iomráití dá chuid.